# Degučiai (Šilutė)

### Straipsnis iš Vikipedijos, laisvosios enciklopedijos.

Degučiai
[[Image:|270px]]
Degučiai
Koordinatės |

55°19'00″ š. pl. 21°45'40″ r. ilg.

Artimiausias miestas |
Savivaldybė | Šilutės rajonas
Seniūnija | Žemaičių Naumiesčio seniūnija
Gyventojų skaičius | 563 (2002 m.)

Vietovardžio kirčiavimas (2 kirčiuotė)
Vardininkas: | Degùčiai
Kilmininkas: | Degùčių
Naudininkas: | Degùčiams
Galininkas: | Degučiùs
Įnagininkas: | Degùčiais
Vietininkas: | Degùčiuose

Degučiai – kaimas Šilutės rajone, 6 km į pietryčius nuo Žemaičių Naumiesčio ir 5 km į šiaurės vakarus nuo Katyčių. Yra medinė Šv. Vincento Ferero bažnyčia (pastatyta 1757 m.), pagrindinė mokykla (nuo 1909 m.).

## [taisyti] Istorija

Degučiai minimi nuo XVIII a. pradžios. 1792 m. gegužės 15 d. suteiktos Magdeburgo teisės ir herbas (raudoname skyde auksinis briedis su sidabriniais ragais).

2006 m. lapkričio 30 d. Lietuvos prezidento dekretu patvirtintas naujasis Degučių herbas.

## [taisyti] Mokykla

1909 m. Degučiuose buvo įkurta pirmoji mokykla. Ji buvo įsikūrusi privačiame pastate. Mokykloje buvo mokoma rusų kalba. Mokė mokytoja rusė iš Peterburgo. 1914 m. mokyklą padegė vokiečiai.

1919 m. mokykla buvo perkelta pas Jurgį Bulsę. Šioje mokykloje buvo mokoma lietuviškai. Mokė mokytojos lietuvės Apolskaitė, vėliau – Klumbytė.

Prijungus Klaipėdos kraštą prie Lietuvos, mokykla buvo perkelta į buvusią muitinę. Iš muitinės ją perkėlė į bažnyčiai priklausantį namą, vadinamą “špitolę”. Šioje mokykloje mokytojavo mokytojas Stasys Jurjonas. Kaizerinės okupacijos metais Degučiuose mokyklos nebuvo.

Iš “špitolės” mokykla buvo perkelta pas Degučių kaimo gyventoją Kiaupą, o iš ten pas Freitaką.

1935 m. Nepriklausomos Lietuvos valdžia, vadovaujama A.Smetonos, pastatė naują mokyklą. Čia buvo keturios klasės. Mokyklos vedėjas – Juozas Šikšnius. Mokytojai – Juodišytė, Klumbytė, Stasys Jurjonas. Pradžios mokykloje dirbo ir mokytojai – Sadauskas, Naujokas, Apolinaras Martinkus.

1950 m. mokykla reorganizuota į septynmetę. 1962 m. pristatytas mūrinis vieno aukšto su mansarda priestatas. Mokykla – aštuonmetė.

1966 m. lapkričio mėn. sudegė senoji medinė mokykla. Liko apdegęs priestatas, kuriame, jį paremontavus, mokėsi V-VII klasės, o I – IV-os – pas privatininkę Barborą Rimkienę.

1967 m. sausio 17 d. mokykla vėl degė. Sudegė archyvas ir visas mokyklos turtas. Po gaisro mokykla laikinai įsikūrė Degučių kultūros namuose. (V-VIII kl.) ir pas privatininkę Barborą Rimkienę.

1969 m. rugsėjo 1 d. mokykla pradėjo darbą suremontuotame pastate (V-VIII klasės).

Anksčiau dirbusių mokytojų pasakojimu 1954 m. mokykloje mokėsi 76 mokiniai.

1967-68 mokslo metais – 161 mokinys,

1968-69 mokslo metais – 164 mokiniai,

1969-70 mokslo metais – 180 mokinių.

1970 m. kovo mėnesį pradėta statyti nauja Degučių aštuonmetė mokykla. Atidarymo iškilmės vyko 1973 m. sausio mėn. 13 d.

1986 m. mokykla reorganizuota į devynmetę. Kultūros ir švietimo ministerijai pasiūlius, dvejus metus mokykla vadinosi nepilna vidurine, 1988 m. – devynmete, o nuo 1991 m. – pagrindine.

1999 m. mokykla šventė 90-ties metų jubiliejų.

### [taisyti] Direktoriai

Stasys Zemeckas (1950–1956 m.m.), Eleonora Jankevičienė (1956–1960 m.m.), Stasys Jankevičius (1960-1963 m.m.), Valerija Pušnytė (1963-1964 m.m.), Aleksas Jurjonas (1964-1965 m.m.), Drigotas (1965-1967 m.m.), Zenonas Zaueras (1967-1974 m.m.), Irena Vasiliauskienė (1974-1981 m.m.), Lidija Bekerienė (1981-1984 m.m.), Algimantas Jokšas – nuo 1984 m. spalio 30 d.

## [taisyti] Nuorodos

- Istorinis Degučių herbas
- Degučių vaizdai

Rodomas puslapis "http://lt.wikipedia.org../../../d/e/g/Degu%C4%8Diai_%28%C5%A0ilut%C4%97%29_f0d2.html"

Kategorijos: Šilutės rajono gyvenvietės | Lietuvos herbinės gyvenvietės

##### Views

- Straipsnis
- Aptarimas
- Dabartinė versija

##### Paieška